મોદી ભાષણ કરી રહ્યા હતા એની ડાબી બાજુ એ આમંત્રિત મહેમાનો (હા, લ્યો ને VIP) બાજુ બેસી ગયા, જ્યાંથી મોદીને ‘લાઈવ’ જોવા હોય તો થોડું ઉભું -ટેડું થવું પડે અને બીજા લોકો બેસી જાવ -બેસી જાવ ના કહે એટલા માટે સામે ગોઠવેલ સ્ક્રીનમાં નજર માંડી . પ્રમાણિકપણે કહું તો ભાષણમાં યા તો મને ખાસ ના જામ્યું યા તો મારી અપેક્ષા કદાચ વધુ હોય પણ આમેય હમણા હમણા થી મોદી કોઈપણ જગ્યા,મુદ્દો, સમય હોય પણ પ્રધાનમંત્રી અને કોંગ્રેસને ‘આડે હાથ’ લ્યે છે એમાં મજા નથી આવતી, કંઈક ‘ચિપ’ લાગે જે મોદી પાસે ઉમ્મીદ ન હોય . માન્યું તેઓ કે જે કહે છે એ સાચું છે પણ એ આમ પ્રજાને ખબર છે એટલે તો સાંભળવા આવીએ છીએ પણ સાહેબ અબ ઉનકી બાતે ( કમ સે કમ ઈલેક્શન તક) ના કરો , તમારી વાત કરો, નવી વાત કરો નહીતો ડર છે કે ‘ફિલ ગૂડ’ વાળી થઇ જાશે . અને જો આ વખતે ભાજપ ન આવી તો પાર્ટી તો ઠીક પ્રજા પણ ઊંધેકાંધ થઇ જશે